《登岳麓和焦听堂原韵》
清代·杨岳斌

偶从樵访道乡台，千树桃花万点苔。幽径已无尘客到，深山惟有白云来。

松间联句僧煎茗，石上陈肴鸟劝杯。醉里不须嗟世乱，座中都是济时才。

作者简介：（1822—1890）湖南善化人，原名载福，字厚庵。幼善骑射。道光末由行伍补长沙协外委。咸丰初从曾国藩为水师营官。身经岳州、田家镇、武汉、九江、安庆、九袱洲等战役，为湘军水师名将。同治初，官至陕甘总督。六年，引疾归。光绪间一度再起，赴台湾与刘铭传同御法军。卒谥勇悫。